પશ્ચિમ રેલવે દ્વારા બહાર પાડવામાં આવેલા નિવેદનમાં જણાવવામાં આવ્યું છે કે આ આદેશ આવતી 22મી જાન્યુઆરીથી અમલમાં આવશે. પ્રથમ વર્ગના માસિક પાસ ધરાવતા પ્રવાસીઓ પાસેથી આખા મહિનાની રકમ લેવાશે. અર્થાત જો પાસ આવતી 30મી જાન્યુઆરીએ પૂરો થતો હોય તો પણ પ્રવાસીએ વાતાનુકુલિત લોકલ ટ્રેનમાં પ્રવાસ કરવા માટે આખા મહિનાના તફાવતની રકમ ચૂકવવી પડશે. આ પ્રથમ વર્ગના પ્રવાસીઓને તફાવતની રકમ ચૂકવીને એ.સી.લોકલ ટ્રેનમાં પ્રવાસ કરવાની સુવિધા આવતી 26મી જૂન સુધી ઉપલબ્ધ છે.